Filomena Kadored
Filomena Kadored, Philomène Cadoret en ti-kêr, a oa ur varzhez ha romantourez vrezhonek, ha kemenerez diouzh he micher. Ganet e oa bet e Bonen d'ar 24 a viz Gouere 1892 ha marvet e Rostrenenn d'ar 4 a viz Meurzh 1923.

Buhez
Ganet e oa bet en ur familh kemenerien tre kichen Rostrenenn. Brav e teuas ganti ar santifikad d'an oad a zaouzek vloaz. Chom a reas er gêr evit deskiñ ar vicher gwriat. Desket he doa lenn ha skrivañ brezhoneg er c'hatekiz.
E 1909 e pakas ar priz kentañ e kentstrivadeg an URB, un diplom ar bloaz war-lerc'h, Eil priz ar varzhoniezh er Bleun Brug e 1911 hag adarre ar priz kentañ gant an URB e 1912. 
Kenlabourat a reas gant ar c'helaouennoù Kroaz ar Vretoned hag Arvorig dreist-holl, met brudet kaer e voe gant e levr Mouez Meneou Kerne deuet er-maez bloavezh hec'h ugent vloaz.
Pa zeuas ar Brezel-bed kentañ n'edo mui en he bleud da skrivañ. Dimeziñ a reas da Joseph Velly eus sant-Mikael Groñvel, he filhor brezel. He gwaz oa bet kaset d'ar gêr gwall bistiget e-kerzh ar brezel, ha mervel a reas gant an drouk-skevent e 1919. O merc'h Tereza a voe ganet daou viz goude marv he zad.
Gant an drouk-skevent ivez ez eas Filomena e 1923. Daouzek devezh war-lerc'h e varvas he merc'h d'he zro.

Oberoù
 Mouez Meneou Kerne, Moulerez ar Gwaziou, Montroulez, 1912.
 Bleuniou ar Garantez, danevell embannet gant Gwalarn Nnn 59, 1933
 Yann ar burzudou. Kontadenn. Kroaz ar Vretoned, 1912, eil emb. Gwalarn, Nnn 63, 1934

Levrlennadur
  Simon (Michel), Filomena Cadoret, une voix oubliée, Centre génalogique et historique du Poher, Karaez, 2018
  Simon (Michel), Filomena Cadoret, une plume passionnée, 2020
Abgrall (Yvon) Femmes de Bretagne
Favereau (Francis), Lennegezh ar brezhoneg en XXved kantved, Skol Vreizh, 2001, pp 95-109.
Raoul (Lukian), Geriadur ar skrivagnerien ha yezhourien, Al Liamm 1992, p.51.
Rouz (Bernez), 1912 : Filomena Cadoret : quatre prix littéraires à 20 ans !

Ganedigezhioù 1892
Marvioù 1923
Skrivagnerezed brezhonek
Barzhezed brezhonek